"કમળનું ફૂલ લૂંટારુંઓની ભૂલ", એક નિશાનથી લૂંટારુઓને પોલીસે ઝડપી પાડ્યા – Fact Finder News
કારેલીબાગ પોલીસ મથકમાં સાયકલ સવારને લૂંટનાર લૂંટારુઓ એ કમળના સિમ્બોલ વાળી મોપેડ વાપરી હતી
પોલીસે કમળના નિશાન વાળી મોપેડ શોધી કાઢતા લૂંટારુઓ પકડાયા
વડોદરા શહેરમાં લૂંટના બનાવો વધી રહ્યા છે તાજેતરમાં શહેરના છાણી વિસ્તારમાં સોનાના દાગીનાની સનસનાટી ભરી લૂંટ થઈ હતી જ્યારે ગત રોજ કારેલીબાગ પોલીસ મથકની હદમાં સાયકલ સવારને આંતરી રોકડ પાંચ હજારની લૂંટ કરી પલાયન થનાર લૂંટારું ટોળકી ને કમળના નિશાનને આધારે ઝડપી પાડવામાં આવ્યા છે.
વડોદરા શહેરના કારેલીબાગ પોલીસ મથક વિસ્તારમાં એક સાયકલ સવારને આંતરી મોપેડ પર આવેલા બે યુવકો 5000 રોકડની લૂંટ ચલાવી પલાયન થઈ ગયા હતા. જે ગુન્હા અંગે ફરિયાદ મળતા પોલીસે સીસીટીવી ના આધારે તપાસ આરંભી હતી. ફરિયાદીને વર્ણન પ્રમાણે લૂંટારુઓ ના મોપેડ પર કમળનું નિશાન હોવાનું જણાવતા પોલીસે કમળના નિશાન વાળી કાળા રંગની મોપેડ ની શોધખોળ શરૂ કરી હતી.
ખાસવાડી સ્મશાન રોડ પર પોલીસે આ આરોપીઓ ને ઝડપી પાડવા વોચ ગોઠવતા બે યુવકો કમળના નિશાન વાળી મોપેડ લઈને આવી પહોચ્યા હતા. પોલીસે બંનેની ધરપકડ કરતા સૈયદપુરા નાગરવાડા નો રહેવાસી ફૈઝલ ઘાંચી અને ફિરોઝ હુસેન વોહરા હોવાનું માલુમ પડ્યું હતું.
પોલીસે કડકાઈ થી પૂછપરછ કરતા લૂંટ ના ગુન્હાને અંજામ આપ્યો હોવાની કબૂલાત કરી હતી. જ્યારે લૂંટની રકમ રૂ.5000, મોબાઈલ ફોન અને કમળના નિશાન વાળું મોપેડ પોલીસે કબ્જે લઈને બંને આરોપીઓ ની ધરપકડ કરી હતી.